El termini per a la presentació dels formularis de sol·licitud és del 5 d'agost al 21 d'octubre de 2020.
Juntament amb el formulari de sol·licitud, les persones interessades han de presentar la documentació següent:
Són 18 premis per a projectes que treballin el fet creatiu però també la investigació i l'educació en l'art, l'edició de publicacions experimentals, així com la intervenció en diferents contextos, com és la bretxa entre cultura i natura.
Els premis estan dotats amb 21.600 euros, per a un màxim de 18 projectes, que rebran una aportació de 1.200 euros cadascun.
Per facilitar la redacció i presentació dels projectes i resoldre qualsevol dubte concret, els participants poden fer arribar les seves consultes mitjançant un correu electrònic adreçat a Sala d'Art Jove: [EMAIL].
Així mateix, a qui tingui interès de visitar el Museu Nacional d'Art de Catalunya o el MACBA, durant el termini d'inscripció pot demanar un passi per accedir-hi gratuïtament mitjançant un correu electrònic adreçat a Sala d'Art Jove: [EMAIL].
Les persones que es presentin a aquests premis poden presentar un projecte o presentar-ne més d'un.
Aquests premis són compatibles amb l'obtenció d'altres ajuts, subvencions o premis per a la mateixa finalitat, procedents de qualsevol de les administracions o entitats públiques o privades, nacionals o internacionals.
La participació en la convocatòria de premis no és compatible amb la participació en la convocatòria Beca Art Jove Mediació 2020.
Criteris de valoració i ponderació
Els criteris de valoració i la seva ponderació per a la concessió dels premis són els següents:
Per presentar la sol·licitud electrònicament s'admeten els sistemes de signatura electrònica avançada i segells electrònics avançats que es fonamenten en un registre fiable de la identitat d'usuaris o basats en certificats reconeguts o qualificats de signatura electrònica.
Concretament: certificat reconegut o qualificat de signatura avançada idCAT del Consorci d'Administració Oberta de Catalunya, certificat del DNI electrònic o mecanisme idCAT mòbil (imprescindible disposar de la targeta sanitària CatSalut per obtenir l'idCAT mòbil).
En el cas que es produeixi una interrupció no planificada en el funcionament dels sistemes electrònics durant l'últim dia establert per a la presentació de la sol·licitud, es podrà dur a terme durant els tres dies hàbils consecutius.
En cas de presentació electrònica, cal aportar la documentació específica de projectes, documentació gràfica i textual, a través d'una transferència d'arxius WeTransfer a l'adreça de correu electrònic: [EMAIL].
En cas de presentació presencial, cal adjuntar al formulari una còpia de la documentació en format digital, ja sigui mitjançant una transferència d'arxius WeTransfer o mitjançant un USB amb arxius en format Adobe PDF compatibles amb PC i amb un pes màxim de 5 MB.
També s'hi pot adjuntar una còpia en format paper (mida A4), tot i que aquesta còpia en paper no és obligatòria.
Tota la documentació s'ha de presentar dins d'un sobre que indiqui Premi Art Jove, la modalitat i l'any corresponent a la convocatòria, així com el nom de la persona o persones participants.
El formulari de sol·licitud es podrà presentar a:
El procediment de concessió d'aquests premis és el de concurrència competitiva i s'ha de resoldre i notificar, com a màxim, en el termini de quatre mesos a comptar de l'endemà de la data de publicació de la convocatòria al DOGC (4 d'agost de 2020).
L'Àrea de Programes de Joventut de l'Agència Catalana de la Joventut és l'òrgan instructor del procediment.
La resolució que finalitza el procediment de sol·licitud es fa pública al tauler electrònic de l'Administració de la Generalitat de Catalunya, http://tauler.gencat.cat, a http://jovecat.gencat.cat/ca/ i http://www.saladartjove.cat.
Aquesta publicació substitueix la notificació individual a les persones interessades.
Contra la resolució de concessió del premi, que no exhaureix la via administrativa, es pot interposar recurs d'alçada en el termini d'un mes a comptar de l'endemà de la data de notificació davant el mateix òrgan que dicta l'acte o davant la persona titular del departament competent en matèria de joventut.